### 23.                Etablering af shunt til E45 på [adresse] i [adresse]

|  |  |  |
| --- | --- | --- |
| Sagsnr.: 710-2019-37474 | Dok.nr.: 710-2020-15939 | ***Åbent*** |

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Vejloven |

###

**SAGENS INDHOLD**

Byrådet skal i denne sag tage stilling til en
anlægsbevilling på 4,0 mio. kr. til anlæg af en shunt til Østjyske Motorvej på
[adresse] i [adresse]. Anlægget indgår i budget 2020-23 ([adresse]), hvor der i 2020 er
afsat 4,0 mio. kr. til forbedret trafikafvikling på [adresse] i [adresse] ved
etablering af en shunt uden om rundkørslen på [adresse] til [adresse] i sydlig
retning.

Projektet består af et 200 meter langt højresvingsspor
langs [adresse], der føres videre som en shunt uden om rundkørslen til
tilkørselsrampen, hvor trafikken fra henholdsvis rundkørsel og shunt fletter
sammen. Cykelstien flyttes ud bag højresvingssporet, og ved rundkørslen
omlægges cykelstien, så cyklister kan krydse shunten og rampen sikkert.

Vejdirektoratet har oprindeligt udarbejdet projektet med en
shunt som en midlertidig løsning, der skal medvirke til en bedre
trafikafvikling på [adresse] mod [adresse], idet Vejdirektoratet
forventer en permanent løsning på de trafikale problemer i motorvejskrydset og
tilslutningsanlægget, når E45 bliver udbygget til seks spor.

Vejdirektoratet gennemfører i øjeblikket en
VVM-undersøgelse for en udvidelse af E45 mellem Aarhus S og [adresse]
Transportministeriet har i foråret 2019 meddelt, at man ikke ønsker at tage
stilling til shunt-projektet, før VVM-undersøgelsen er færdig i 2020.

Vejdirektoratet har på den baggrund givet tilladelse til,
at Favrskov Kommune selv anlægger shunten. Vejdirektoratet skal i den
forbindelse godkende projektet, og en ekspropriation kræver desuden
transportministerens godkendelse, fordi der skal eksproprieres areal, der
tillægges statsvejen.

**VURDERING**

Teknik og Miljø har vurderet den mulige effekt af shunten.
Omtrent 25 % af trafikken på [adresse] i retning mod [adresse] kører fra til E45 i
sydlig retning. Vejdirektoratet har fået udført trafiksimuleringer, der viser,
at anlæg af en shunt vil reducere den samlede forsinkelse om morgenen fra kl.
7.15 til 8.15 med 133 timer pr. dag. Det svarer til ca. 7 minutters
tidsbesparelse i gennemsnit pr. trafikant om morgenen.

Trafikanter, der skal mod syd på E45, vil få den største
tidsbesparelse, fordi de kan køre uden om køen, når de nærmer sig rundkørslen.
De øvrige trafikanter vil også få en tidsbesparelse, fordi man fjerner en
fjerdedel af trafikken ind i rundkørslen på [adresse].

Teknik og Miljø vurderer, at shunten kan anlægges i løbet
af 2020 og være færdig ultimo 2020.

Etableringen af shunten kræver, at der skal erhverves ca.
460 m2 permanent areal til anlægget, og en markoverkørsel skal
nedlægges.

Det bemærkes, at der fra en forventet vedtagelse af en
anlægslov for en udvidelse af E45 mellem Aarhus S og [adresse] N i 2021 vil gå 5-7
år før en udvidelse af E45 til seks spor (inklusiv nyt [adresse] og
tilslutningsanlæg) kan stå færdig.

**ØKONOMI**

Vejdirektoratet har i forbindelse med udarbejdelsen af
skitseprojektet for en shunt beregnet et anlægsoverslag på 8,5 mio. kr.
Anlægsoverslaget indeholder blandt andet store udgifter til administration og
flere tillæg af hensyn til statens budgetsikkerhed. Selve entreprisearbejderne
udgør således kun 3,9 mio. kr. af den samlede bevilling.

Teknik og Miljø vurderer, at der kan findes flere
besparelser på entreprisearbejderne i forhold til Vejdirektoratets
skitseprojekt, og at usikkerheden kan reduceres væsentligt, så shunten kan
etableres indenfor en samlet anlægsbevilling på 4,0 mio. kr.

Anlægget finansieres af det afsatte rådighedsbeløb på 4,0
mio. kr. i budgettet for 2020 til Bedre trafikafvikling på [adresse] i [adresse].

**INDSTILLING**

Direktøren for Teknik og Miljø indstiller til Byrådet:

1.     At godkende en anlægsbevilling på 4,0 mio. kr. til anlæg
af en shunt på [adresse] i [adresse] til Østjyske Motorvej (E45) i sydlig retning,
finansieret af rådighedsbeløb i budget 2020-23 på 4,0 mio. kr. i 2020 til Bedre
trafikafvikling på [adresse] i [adresse].

2.     At
godkende, at der kan igangsættes procedure med henblik på ekspropriation af det
nødvendige areal til shunten.

**BESLUTNING**

***Teknik- og Miljøudvalget, 16. januar 2020:***

Fraværende:Ingen

Indstilles godkendt.

***Økonomiudvalget, 21. januar 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| 710-2019-238701 | Skitseprojekt |